input: KOMISSION TÄYTÄNTÖÖNPANOASETUS (EU) N:o 1101/2014,
  annettu 16 päivänä lokakuuta 2014,
  tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
  EUROOPAN KOMISSIO, joka
  ottaa huomioon Euroopan unionin toiminnasta tehdyn sopimuksen,
  ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 ja 12 artiklan,
  sekä katsoo seuraavaa:
  (1)
  Asetuksella (ETY) N:o 2658/87 otetaan käyttöön tavaranimikkeistö, jäljempänä ”yhdistetty nimikkeistö”, joka on yhtä aikaa yhteisen tullitariffin, unionin ulkomaankaupan tilastoinnin ja muiden tavaroiden tuontia tai vientiä koskevien unionin politiikkojen vaatimusten mukainen.
  (2)
  Lainsäädännön yksinkertaistamisen vuoksi on aiheellista nykyaikaistaa yhdistettyä nimikkeistöä ja muuttaa sen rakennetta.
  (3)
  On tarpeen saattaa yhdistetty nimikkeistö ajan tasalle, jotta voidaan ottaa huomioon esimerkiksi tilasto- ja kauppapoliittisten vaatimusten muutokset, kansainvälisten sitoumusten täyttämiseksi tehdyt muutokset, teknologian ja kaupan kehitys, sekä tarve yhdenmukaistaa tai selkiyttää tekstejä.
  (4)
  Asetuksen (ETY) N:o 2658/87 12 artiklan mukaisesti kyseisen asetuksen liite I olisi korvattava 1 päivästä tammikuuta 2015 täydellisellä yhdistetyn nimikkeistön versiolla sekä neuvoston tai komission hyväksymistä toimenpiteistä johtuvilla autonomisilla ja sopimustulleilla.
  (5)
  Tässä asetuksessa säädetyt toimenpiteet ovat tullikoodeksikomitean lausunnon mukaiset,
  ON HYVÄKSYNYT TÄMÄN ASETUKSEN:
  1 artikla
  Korvataan asetuksen (ETY) N:o 2658/87 liite I tämän asetuksen liitteessä olevalla tekstillä.
  2 artikla
  Tämä asetus tulee voimaan 1 päivänä tammikuuta 2015.
  Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
  Tehty Brysselissä 16 päivänä lokakuuta 2014.